**Közművelődési megállapodás**

mely létrejött **egyrészről** **Martonvásár Város Önkormányzata,**

képviseli: Dr. Szabó Tibor polgármester,

székhelye: 2462 Martonvásár Budai út 13.,

törzsszáma: 727431,

adószáma: 15727433-2-07,

cégjegyzékszám: 00-15-727433

**(a továbbiakban Önkormányzat),**

valamint **másrészről a MASZK - Martonvásári Színjátszók Közössége,**

képviseli: Resetár Sándor Dániel elnök

székhelye: 2462 Martonvásár Fehérvári út 77.

adószáma 19051619-1-07

számlaszáma: 10403174-50526566-5389100

cégjegyzékszáma: 07-02-0003178

**(a továbbiakban Feladatellátó),**

**harmadrészről Martonvásár Városi Közszolgáltató Nonprofit Kft.,**

székhelye: 2462 Martonvásár Szent László út 2.

képviseli: Tóth Balázs Károly ügyvezető

adószám: 24901084-2-07

cégjegyzékszám: 07-09-024940

(a továbbiakban **Közszolgáltató)**

**(a továbbiakban együtt: Felek)**

között az alábbi helyen és időben.

**Felek** a muzeális intézményekről, a nyilvános könyvtári ellátásról és a közművelődésről szóló 1997.évi CXL. törvény (a továbbiakban: törvény) 79. § alapján az alábbiakról állapodnak meg:

1. **A megállapodás tárgya**
	1. Önkormányzat megbízza a Feladatellátót az alábbi közművelődési feladatok ellátásával, aki a megbízást elfogadja és kötelezettséget vállal a jelen megállapodásban részletezett feladatok színvonalas ellátására, Martonvásár város – Martonvásár Város Önkormányzata Képviselő-testületének a helyi közművelődési feladatok ellátásáról szóló 4/2019 (II.13.) önkormányzati rendelete (a továbbiakban Ör.) 7. § szerinti - közművelődési színterein: **BBK - 2462 Martonvásár, Emlékezés tere 2.; Óvodatörténeti Gyűjtemény - 2462 Martonvásár, Dózsa György út 13.; Könyvtár - 2462 Martonvásár, Szent László út 2.**
		1. közreműködés, az Önkormányzat tulajdonában működő, közművelődési feladatokat közszolgáltatási szerződés alapján ellátó Közszolgáltatóval együttműködve, az Ör. 6. § (2) e) pontja szerinti feladatok ellátásában, így különösen színművészeti, előadó-művészeti programmal történő megjelenés útján legalább évi 4 alkalommal, térítésmentesen, az Önkormányzat és Közszolgáltató rendezvénytervével (a továbbiakban: rendezvényterv) egyeztetetten, továbbá az ezek létrejöttének biztosításához szükséges, további, a rendezvénytervvel egyeztetett próbák megtartásával,
		2. az Ör. 6. § (2) h) pontja szerint a Feladatellátó szakmai vezetőinek elvárt magas szintű munkáján, szakképzettségén alapuló, a színművészet, előadó-művészet, e művészeti ágakhoz kapcsolódó közösségi érdeklődést felkeltő és fenntartó, a színházi, színjátszó programokat mind a gyermekek, fiatalok, mind a közönség körében sikerre vivő szakmai, képzési, közösségi módszerek alkalmazásával, heti 3x3 órás próbák megtartásával. Ezen túl Feladatellátó szereplési lehetőségeket szervez elfogadott alapszabályában meghatározott tagjai részére, továbbá minden évben két, a rendezvénytervvel egyeztetett idejű, 5 munkanapos tábort valósít meg a BBK épületében,
		3. az Ör. 6. § (2) i) pontja szerinti feladatok megvalósításában való aktív közreműködés a színművészeti, előadó-művészeti együttműködési lehetőségek feltárásában, a helyi kultúra színesítésében való felhasználására, elsősorban a fiatalok látókörének tágítása érdekében,
		4. az Ör. 6. § (2) k) pontja az iskolarendszeren kívüli, az öntevékeny és önképző formák, az életminőséget és az életesélyt javító, tanulási lehetőségek megteremtése körében heti rendszerességű, térítésmentes, motiváló, tudásfejlesztő próbák és fellépések szervezésével,
		5. az Ör. 6. § (2) l) pontja szerint az időskorú lakosság művelődésének, közösségi életének támogatására, a települési igények mértékének megfelelően havi 1x3 órás rendszerességű közösségi, hagyománymentő foglalkozások tartásával (MartOn).
	2. Az Önkormányzat, illetve az Önkormányzat a Mötv. 13. § (1) bekezdés 7. pontja, a 76.§ (1)-(6) bekezdése, a 77.§ (1) bekezdése, továbbá az Ör-ben meghatározott önkormányzati kulturális feladatok ellátásával megbízott Közszolgáltató a Feladatellátó közművelődési tevékenységéhez kapcsolódóan vállalja, hogy

 1.2.1 biztosítja a Brunszvik-Beethoven Közösségi Ház (továbbiakban: BBK; 2462 Martonvásár, Emlékezés tere 2.), a Felek közti egyeztetés szerint minden csütörtökön este 3 órában a BBK színpadát és színháztermét, illetve minden szombaton 3 órában a padlástermet próbák megtartására, térítésmentesen, mely támogatás a szerződéskötés időpontjában 164.000,- Ft/hét értékben határozható meg; előzetes egyeztetés szerint, hogy a termek esetleges kihasználatlanság esetén más rendezvényre kiadhatóak legyenek. Az Óvodamúzeum foglalkoztató termét további heti egy alkalommal, 2 óra időtartamban (a Felek közti egyeztetés szerint szerda este) térítésmentesen használatba adja színjátszó foglalkozások megtartására, mely támogatás a szerződéskötés időpontjában 8 800 Ft/hét eszmei értékben határozható meg; továbbá minden évben két, a Közszolgáltató rendezvénytervével egyeztetett idejű, heti, 5 munkanapos tábor megszervezésével, mely támogatás a szerződéskötés időpontjában 580.000Ft/táborhét határozható meg a színházterem, a színpad, a fogadótér igénybevételével,

1.2.2. a Feladatellátót az 1.1. pontban meghatározottak szerint működésében támogatja, számára a rendezvénytervhez illeszkedően a megállapodás szerint legalább évi 4 alkalommal, (a szükséges további próbák lehetővé tételével), illetve igény szerint, a Feladatellátó által javasolt más alkalmakkor egyeztetve, fellépési, bemutatkozási lehetőséget biztosít. A támogatás a szerződés megkötésének időpontjában 608 000 Ft értékben magában foglalja 4 előadás alkalmával a színpadot a fogadótérrel, a színházteremmel, az öltözőkkel, a fellépés előtti szerdai, csütörtöki, pénteki és szombati napokon 4x3 órában szükséges próbákra a színpadot az öltözőkkel,

1.2.3. a Feladatellátó programjai, rendezvényei megvalósulását – egyedi megállapodás szerinti mértékben - grafikai tervezéssel, nyomtatással, kommunikációs lehetőségek biztosításával támogatja,

1.2.4. a megállapodás időtartama alatt az Ör. 15. § (1) bekezdése szerinti előnyt biztosítja a közművelődési feladatellátást biztosító szervezetrendszer finanszírozási sorrendjének kialakítása során,

 1.2.5. támogatja a Feladatellátót jelen megállapodás szerinti feladatainak ellátásához szükséges és egyéb pályázatainak benyújtása és megvalósítása során.

* 1. Feladatellátó a közművelődési feladatellátás keretében
		1. díjmentesen biztosítja az igénybevevők részére az általa szervezett foglalkozásokon, közösségi akciókon való részvételt, információs anyagokat,
		2. térítésért igénybe vehető szolgáltatásként biztosíthatja a rendezvényeken való részvételt.
	2. A felek megállapodnak abban, hogy a vállalt feladatok színvonalas ellátása érdekében

 1.4.1 együttműködve mindent megtesznek azért, hogy a Feladatellátó a feladatellátás céljából állami- és egyéb pályázati, szponzorálási, illetve egyéb anyagi vagy természetbeni támogatásokhoz jusson,

 1.4.2. a Feladatellátó által a működés során termelt bevételre az Önkormányzat nem tart igényt, a működési költségek és vállalt feladatellátása fedezetére a Feladatellátónál hagyja.

2. **A megállapodás időbeli hatálya**

2.1. Felek jelen megállapodást a megállapodás aláírását követő 3 év, határozott időre kötik. A megállapodást a felek annak lejárta előtt felülvizsgálják és kölcsönös akaratuk esetén meghosszabbítják.

3. **Egyéb kötelezettségek, jogok**

3**.1.** Feladatellátó kötelezettséget vállal arra, hogy

3.1.1. az 1. pontban meghatározott helyen a tőle elvárható legmagasabb szakmai szinten és módon ellátja a jelen megállapodás 1.1. pontjában meghatározott egyes helyi közművelődési feladatokat a megállapodás 2.1. pontjában rögzített időpontig.

3.1.2. az Ör.-ben foglalt, a közművelődési megállapodás tárgyát képező feladatok körében biztosítja a lakosság, érintettek részvételének egyenlő lehetőségét és a törvény 2-3. §-ában meghatározott alapelvek érvényesülését,

3.1.3. kiadványaiban és promóciós anyagain biztosítja az Önkormányzattal egyeztetett módon a város logójának feltűntetését,

3.1.4. az általa vállalt közművelődési feladatok ellátására szükség szerint a jogszabályban előírt végzettségű szakembert alkalmaz, azzal együttműködik,

3.1.5. közművelődési tevékenységéről a jogszabályban előírt kötelező nyilvántartást, az évi statisztikai adatszolgáltatást az önkormányzat részére (közvetlenül a Közszolgáltató felé) biztosítja,

3.1.6. az általa ellátott közművelődési tevékenység vonatkozásában az Önkormányzat felé tárgyévet követő év január 31. napjáig elszámolást, pénzügyi és szakmai beszámolót nyújt be,

3.1.7. tűri és együttműködik abban, hogy az Önkormányzat a jelen megállapodás szerinti feladatok megvalósításának minőségét, szabályszerűségét érvényes szakértői engedéllyel rendelkező szakember, illetve szakfelügyelő közreműködésével vizsgáltatja, helyszíni ellenőrzést végezhet, kapcsolódó irataiba betekinthet, információt kérhet és kaphat.

3.2. Feladatellátó jogosult arra, hogy

3.2.1. a közművelődési megállapodásban rögzített feladatok ellátásán kívül a törvény és az önkormányzati rendelet céljaival egyező művelődési igényekre szolgáltatásokat kínáljon,

3.2.2. akár önkormányzati támogatással a pályázatokon részt vegyen,

3.2.3. az Önkormányzat éves költségvetéséből civil szervezetek támogatására, a Feladatellátó által ellátott közművelődési tevékenység arányában támogatásban részesüljön, mely esetben a támogatás mértéke az Önkormányzat anyagi lehetőségeinek függvényében, az Önkormányzat éves költségvetésében kerül meghatározásra,

3.2.4. egyéb feladatai ellátáshoz további támogatásért forduljon az Önkormányzathoz.

3.3. A megállapodás végrehajtásának felelőseként

3.3.1. Feladatellátó Resetár Sándor Dániel elnököt nevezi meg. Elérhetőségeik: tel.: +36-70-3863047, e-mail: resetardaniel@gmail.com.hu,

3.2.2. Önkormányzat Horváth Bálint, alpolgármestert nevezi meg. Elérhetőségei: tel.: 06-20-941-8256, e-mail: horvath.balint@martonvasar.hu.

3.2.3. a Közszolgáltató Tóth Balázs Károly ügyvezetőt nevezi meg. Elérhetőségei: tel.: 06-20-488-5200, e-mail: martonsport@martonvasar.hu

4. **Egyéb rendelkezések**

4.1. Felek kijelentik és rögzítik, hogy jelen megállapodás a Felek kölcsönös egyetértésével, a megállapodás céljának sérelme nélkül bármikor módosítható, illetve megszüntethető.

4.2. Megszűnik a szerződés, amennyiben Feladatellátó a feladatellátásra irányadó jogszabályi követelményeknek, így különösen az Ör. 12/A § (2) bekezdése szerinti feltételeknek nem tesz eleget, amennyiben Önkormányzat feladatellátási kötelezettsége megszűnik és a feladat önkéntes ellátásról nem határoz. Jelen megállapodást bármelyik fél súlyos vagy ismételt szerződésszegés esetén azonnali hatállyal felmondhatja.

4.3. A felek kötelezik magukat arra, hogy a közművelődési megállapodás végrehajtása során köztük támadt vitát, a megállapodás céljának megvalósulása érdekében tárgyalás útján rendezik.

4.4. A Felek együttműködésének jogszabályi alapja a törvény 76. § (2) bekezdés, 79. §-a és jelen szerződés 1.1. pont szerinti rendelkezései, melyek körülírják jelen közművelődési feladatellátási megállapodásban végezhető kulturális tevékenységek körét és azok kereteit. Jelen Közművelődési megállapodásban nem szabályozott kérdésekben a polgári törvénykönyvről szóló 2013. évi V. törvény (Ptk.) szabályai az irányadók.

4.5. Felek kijelentik, hogy a megállapodás aláírására jogosultak, arra felhatalmazással rendelkeznek. Jelen megállapodást Martonvásár Város Önkormányzatának Képviselő-testülete …/2021. () határozatával fogadta el.

4.6. Felek megállapodnak, hogy a közöttük korábban létrejött közművelődési megállapodás jelen megállapodás aláírásával egyidejűleg hatályát veszti.

A jelen megállapodást a Felek elolvasást követően jóváhagyólag, mint akaratukkal egyezőt aláírásukkal látják el.

Martonvásár, 2021.

 Resetár Sándor Dániel Dr. Szabó Tibor

 elnök polgármester

 Martonvásári Martonvásár Város

 Színjátszók Közössége Önkormányzata

 Tóth Balázs Károly

 Ügyvezető

 Martonvásár Városi

 Közszolgáltató Nonprofit Kft

Ellenjegyezte:

 Bitó Péter Dr. Szabó-Schmidt Katalin

 alelnök jegyző

 Martonvásári Martonvásár Város

 Színjátszók Közössége Önkormányzata